Berkas:Arjunawiwaha canto 5.jpg
Dari Wikipedia Indonesia, ensiklopedia bebas berbahasa Indonesia.

Ukuran pratayang ini: 800 × 139 piksel
Berkas dengan resolusi yang lebih tinggi (3078 × 536 piksel, ukuran berkas: 235 KB, tipe MIME: image/jpeg)
[sunting] Alihaksara
1. huwus manggeh tâmbek surapati lawan déwata kabèh n.d.engö wretta çrî paņdhutanaya mamanggih kasutapan yayâ tan.d.asning daityapati juga kawwat hid.epira tuhun tunggal sandeha taletehikâng hars.a kawekas
2. kawairâgyan sang Pârtha kawaçanikâng dhyâna wimala didin singhit ring moks.pahala malupèng wâhyawibhawa luput pwekâng sâdhyâ ya ta karan.aning mahyun umarâ lumâmpah lwir wreddhars.i lilu tumakul sâmpun amuda
3. wawang prâptâpan hyang kadi makahawan hyunnira teka kapanggih tékâng âçrama winuni dening jaladhara hudan pwekâng kâlânggeges atha sirânginkin ateken mangantî tungjâning wiwara mapi tan wruh makid.ukus
4. asowe tan sinwâgatan api watuk lâgi mad.ahem aparwâmbek sang Pârtha linĕsunira ng yoga sakareng katon sang pan.d.yâwèh ta sira sakapûjâning atithi matakwan ring sangkan parana sumahur sang muniwara
5. nghulun mâbhyâsârtirthagamana mahas ring giriwana anon teja nda ngke paraparahikâng laks.an.a katon pilih tîrtha pwekâng madhanuha ya tân pan.d.ita tapa ks.amâ tânten tanpânglalaran.a samâdhî kadi kita
6. iku ng yogâbhyâsâtiçaya bapa kân.d.eg ngwang umulat kaworan hingsâkarma kawaca laras kadga humad.ang panonan ry ambekning mangusira sukâkarya wibhawa namû heman yan tan makaputusa sang hyang kalepasen
7. ikâng ambek yan sâmpun amateh anût ring bratatapa kenoh pengpöngen singhitakena marèng uttamapada mangis.t.i pwekâng wâhya-phala lumekas téka kasasar ndya doning janmâtinggal amreta mahângungsira wis.a
8. apan yan wâswâsenn idan-idan iking rât putusana amet bhoga swarggâdi katemu yayâtah kasakitan angèl déning pañcèndriya sadigawé mogha wulangun mungöng tan wruh ry âwaknya wuta tekaping râgawis.aya
9. hanânonton ringgit manangis asekel mûd.a hid.epan huwus wruh towin yan walulang inukir molah angucap haturning wang tres.n.èng wis.aya malahâ tar wwihikana ri tatwanyân mâyâ sahana-hananing bhâwa siluman
10. ujar sang pan.d.yârûm kamuniwacanan bwat kawiratin sinambut de sang Pârtha rahayu dahat ling muniwara kunang yan dharma ks.atriya yaça lawan wîrya linewih yayadwat ring gegwan makaputusa sang hyang kalepasen
11. apan nora wwang tyâga ri dalem i heng yâwat ahurip ikâng nirbbân.âcintya pati patitisning wang irikâ pangantyantyan tékâng suka-wibhawa lîlâmeng-amengan ujar sang Pârthângaks.ama sinahuran de muniwara
Pranala
Halaman-halaman berikut memiliki pranala ke berkas ini: